Diari Oficial de la Generalitat Valenciana


Sumari del DOGV 4383, del 21-11-2002 (2002/12988)

Informació pública del projecte d'urbanització de la unitat d'execució P.18 del SUB/P del Pla General d'Ordenació Urbana d'Alcalà de Xivert.
--------------------------------------------------------------------------------------------------------------------------------------------

### Dades del document

Número de DOGV
:   4383

Data del DOGV
:   21-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12143


Organisme emissor
:   Ajuntament d'Alcalà de Xivert

Tipus de document
:   Anunci

Informació pública del projecte d'urbanització de la unitat d'execució P.18 del SUB/P del Pla General d'Ordenació Urbana d'Alcalà de Xivert. [2002/A12040]
  
En data 16 d'octubre de 2002, la Comissió de Govern va acordar:
  
Vista la sol·licitud presentada per José Román Albert Cucala en representació de la mercantil Aiguadolça Urbaser, SL, adjudicatària del programa per al desenvolupament de la unitat d'execució P.18 del SUB/P d'Alcalà de Xivert, on demana a l'Ajuntament l'aprovació del projecte d'urbanització de l'esmentada unitat d'execució.
  
Vist que el projecte d'urbanització presentat té per objecte el desenvolupament de les obres urbanístiques necessàries per a establir la dotació d'elements i servicis en la unitat d'execució P.18.
  
Vist que l'esmentat projecte està format per una memòria descriptiva de les característiques de les obres, plànols, amidaments, quadres de preus deglossats, pressupostos, així com l'estudi bàsic de seguretat i salut.
  
Vist que el pressupost del projecte d'urbanització presentat per a l'execució de les obres corresponents a la unitat d'execució P.18 no s'ajusta a l'aprovat en la proposició economicofinancera, existint una diferència de 286.505,79 euros.
  
Vist que mitjançant l'Acord del Ple de data 15 d'octubre de 2001 es va resoldre adjudicar l'execució indirecta del programa d'actuació integrada de la unitat d'execució P.18 a la mercantil Aiguadolça, SL, i que queda condicionada l'adjudicació al compliment, entre altres, de les condicions següents:
  
- A la presentació d'un projecte d'urbanització que desplegue l'avantprojecte formulat per la mercantil Gurcom BSL ?integrant de l'alternativa tècnica triada- ajustat al que s'oferix en la proposició economicofinancera, amb les qualitats mínimes que impose l'Ajuntament.
  
- En el projecte d'urbanització, quant a la part elèctrica, hauran d'introduir-se les especificacions que consten en l'informe emés per l'enginyer municipal, que s'adjuntarà al conveni urbanístic.
  
- Quant a les modificacions introduïdes en el programa, com a conseqüència dels canvis derivats de l'adaptació del projecte d'urbanització a les especificacions que consten en l'informe emés per l'enginyer municipal, podran tindre incidència i modificar la previsió inicial de càrregues estimada en el programa. La retaxació de càrregues no podrà comportar la modificació o increment en la part d'elles corresponent al benefici de l'urbanitzador per la promoció de l'actuació. Les esmentades modificacions hauran de ser aprovades per l'administració.
  
Vist que han sigut emesos els informes pels servicis tècnics municipals, en els quals es fa constar que dins de les diferències pressupostàries existents en el projecte d'urbanització presentat i la proposició economicofinancera poden admetre's com a causa de retaxació les següents:
  
Concepte Totals
  
Increment partida número 9 49.425,31 euros
  
Increment partida de reg 23.319,11 euros
  
Increment partida de jardineria 116.412,11 euros
  
Total increments 189.156,53 euros
  
Vist que cal entendre que la diferència pressupostària restant obeïx a l'ajustament del projecte a les qualitats que l'Ajuntament està exigint per a l'execució de les obres d'urbanització, i que per això, de conformitat amb les condicions establides en l'Acord del Ple de 15 d'octubre de 2001 l'urbanitzador havia d'ajustar el pressupost del projecte d'urbanització al que oferix la proposició economicofinancera, amb les qualitats mínimes que impose l'Ajuntament.
  
Atés que l'article 67.3 de la Llei 6/1994, de 15 de novembre, Reguladora de l'Activitat Urbanística (LRAU) disposa que:
  
«Amb motiu de l'aprovació del projecte d'urbanització o de la seua reforma es podrà modificar la previsió inicial de càrregues estimada anteriorment en el programa, sempre que la variació obeïsca a causes objectives la previsió de les quals no haguera sigut possible per a l'urbanitzador en comprometre's a executar l'actuació. La retaxació de càrregues no podrà suposar una modificació o increment en la part d'elles corresponent al benefici empresarial de l'urbanitzador per la promoció de l'actuació.»
  
Vist que la documentació està completa a l'efecte del que disposen els articles 140 i 141 del Reglament de Planejament de la Comunitat Valenciana, aprovat pel Decret 201/1998, de 15 de desembre.
  
Vist que el procediment que cal seguir per a l'aprovació del present projecte d'urbanització, en virtut del que disposa l'article 139.1 de l'esmentat Reglament de Planejament i l'article 53 de la LRAU, serà el mateix que per a la tramitació i l'aprovació dels programes d'actuació integrada, atés que l'esmentat projecte preveu dotar la unitat d'execució dels elements i servicis urbanístics que calguen, per a la conversió de les parcel·les en solar.
  
Vist que, de conformitat amb el que disposa l'article 46.3 de la LRAU, la informació pública serà per 20 dies hàbils, i s'anunciarà mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana, amb l'advertiment de la possibilitat de formular-hi al·legacions.
  
Els membres de la Comissió de Govern, per unanimitat, acorden:
  
Primer. Sotmetre a informació pública durant el termini de 20 dies hàbils el projecte d'urbanització de la unitat d'execució P.18 del SUB/P d'Alcalà de Xivert, que desenvolupa les obres per a establir la dotació d'elements i servicis urbanístics necessaris en l'esmentada unitat d'execució, mitjançant la inserció d'un edicte en un diari d'informació general editat a la Comunitat Valenciana i en el Diari Oficial de la Generalitat Valenciana, a fi que les persones que hi estiguen interessades puguen consultar l'expedient al Departament d'Urbanisme de l'Ajuntament i presentar les al·legacions que creguen convenients.
  
Segon. Considerar admissible inicialment com a causes de retaxació els següents increments en el pressupost d'execució material:
  
Concepte Totals
  
Increment partida número 9 49.425,31 euros
  
Increment partida de reg 23.319,11 euros
  
Increment partida de jardineria 116.412,11 euros
  
Total increments 189.156,53 euros
  
Que obeïxen unitats d'obra incloses per exigències municipals, no considerades en l'avantprojecte d'urbanització aprovat per l'Acord del Ple de 15 d'octubre de 2001.
  
Tercer. Que es done trasllat del present acord a totes les persones interessades que figuren en l'expedient.
  
Cosa que es fa pública perquè se'n prenga coneixement.